SKRIFTLIG FORESPOERGSEL E-0769/96 af Jan Mulder (ELDR) til Kommissionen (1. april 1996)

Om: Beskyttelse af geografiske oprindelsesbetegnelser for landbrugsprodukter

For nylig blev der offentliggjort en liste med forslag til landbrugsprodukter med beskyttet oprindelsesbetegnelse og generiske produkter. Meget overraskende kom listen over produkter med beskyttet oprindelsesbetegnelse ikke til at omfatte betegnelserne paa nederlandske mejeriprodukter, som i aarhundreder har vaeret typisk nederlandske, saasom gouda- og edamost. Disse to nederlandske ostesorter forekommer ganske vist paa listen over generiske produkter, hvilket ikke er saerlig logisk, da begge oste siden det 13. aarhundrede har vaeret produceret efter en specifik metode i Nederlandene. Med udgangspunkt i disse forslag bedes Kommissionen oplyse foelgende:

1. Hvad er Kommissionens begrundelse for at opfoere gouda og edam paa listen over generiske produkter, mens oste som danablue, feta og parmigiano regiano har opnaaet en beskyttende oprindelsesbetegnelse?

2. Er Kommissionen paa baggrund af ovenstaaende rede til at revidere sine forslag, saa gouda og edam fjernes fra listen over generiske produkter?

3. Er Kommissionen rede til at opfoere gouda og edam paa listen over produkter med beskyttet oprindelsesbetegnelse, hvis den beroerte medlemsstat ansoeger om det?

Svar afgivet paa Kommissionens vegne af Franz Fischler (30. april 1996)

Den liste over artsbetegnelser, det aerede medlem henviser til, er en foelge af Kommissionens forpligtelse til at forelaegge Raadet en ikke udtoemmende vejledende liste over betegnelser, der er blevet artsbetegnelser, jf. artikel 3 i Raadets forordning (EOEF) nr. 2081/92 om beskyttelse af geografiske betegnelser og oprindelsesbetegnelser for landbrugsprodukter og levnedsmidler ((EFT L 208 af 24.7.1992. )). Artsbetegnelser kan ikke registreres og beskyttes i henhold til ovennaevnte forordning.

For at faa et bedre kendskab til situationen i medlemsstaterne har Kommissionen fundet det noedvendigt at anmode medlemsstaterne om at forelaegge den en liste over navnene paa de produkter, de mener vil kunne anerkendes som artsbetegnelser.

Ved udarbejdelsen af listen har Kommissionen saaledes benyttet kriterierne i artikel 3 under hensyntagen til den relevante lovgivning og medlemsstaternes forslag. Det viste sig, at betegnelserne Edam og Gouda (i lighed med betegnelserne Camenbert, Brie, Cheddar og Emmentaler) blev foreslaaet af et stort antal medlemsstater, herunder Nederlandene. Disse betegnelser var i oevrigt ikke beskyttet af internationale aftaler (bilaterale konventioner eller andet). Endelig har Domstolen for nylig i en dom (Exportur) lagt vaegt paa betydningen af situationen i oprindelsesmedlemsstaten, naar der skal tages stilling til, om et navn er en artsbetegnelse eller ej.

Man kan gaa ud fra, at en medlemsstat, der mener, at en af dens egne betegnelser boer beskyttes, ikke vil foreslaa, at den bliver en artsbetegnelse. Derimod har de nederlandske myndigheder foreslaaet, at betegnelserne »Noord-Hollandse Edammer« og »Noord-Hollandse Gouda« registreres som oprindelsesbetegnelser. Da disse betegnelser opfylder kravene i artikel 17 i forordning (EOEF) nr. 2081/92, er de opfoert paa den foerste liste over oprindelsesbetegnelser og geografiske betegnelser, som Kommissionen har foreslaaet registreret.